hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu hu hu de de hu hu hu hu hu hu hu hu en es en hu hu de hu en hu ru hu hu hu en hu hu hu en hu hu hu de hu hu hu en hu hu hu en hu hu ru hu ru hu en hu en hu hu en hu hu hu hu hu hu hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu en
Az irodalom feltámadása, avagy a 2020-as év összefoglaló értékelése – Regénytár
Létező és nem létező irodalom
A szerkesztőség felkért, hogy írjam le, mit gondolok az immár mögöttünk lévő 2020-as esztendőről. Nagy megtiszteltetés ez számomra, ugyanakkor nagy lóvé is – a Regénytár nem szokott fukarkodni, ha talentumban fizetett honoráriumról van szó –, mégsem fogadtam el kapásból a megbízást. Egyetlen nyomós okom van erre: nem szeretem a könnyen járható utakat. Gondolom, a szerkesztőség minden részletre kiterjedően alapos és legalább ennyire tárgyilagos elemzést vár tőlem, így nem tehetek mást, mint tele szájjal dicsérem ezt a szemre is tetszetős 2020-as évet. Létezik egy másik út, is, amelyen a hatás ugyanúgy vadászható, ahogy a mesterségesen tenyésztett, majd lelövés céljából szélnek eresztett fácántyúkok, de nekem az nem tetszik. Hazudjam önöknek azt, hogy keserves és nehéz volt ez az év, amikor a vak is látja ennek az ellenkezőjét? Valahogy nem visz rá erre a lélek. Inkább leszek unalmas és bárgyú, de az igazat és csakis az igazat írom le, aztán a szerkesztőség eldönti, hogy kiteszi-e az ablakba, vagy nem.
Ahogy jeleztem, a 2020-as év szemre is elegáns, mivel két darab egymás mellé illesztett húszasból tevődik össze, és mert nincs közöttük hézag, ez maga a harmónia. A számmisztikusok mindezt jó ómennek tartják, ezért nem meglepő, hogy a bukmékerek tavaly januárban nem adtak túl nagy oddsot az elkövetkező időszaknak, és ezt bizony jól tették, mert az akkor még fiatal, ámde ígéretes esztendő hamar beváltotta a hozzá fűzött reményeket.
Bizton mondhatjuk, hogy soha még ilyen szép és nyugodt éve nem volt az emberiségnek, mint ez, amit fájdalmunkra magunk mögött hagyunk. Történtek ugyan események, és szinte folyamatosan a fejünk fölött csárfált a válság karvalymadara, de ez inkább jót tett nekünk, mint rosszat. Ne értsenek félre, én az irodalomról beszélek. A Regénytár hatósugara ezt a területet fedi le, és bár olykor más témákba is beleüti az orrát, az csupán időleges. A fősodor mindig és minden körülmények között az irodalom, amelyet mi, a Nagy Hadronütköztető Irodalmi Részlegében fizikailag vizsgálgatunk. Ha tehát most gazdasági, kereskedelmi vagy akár táncművészeti aspektusok szerint vesézném ki a 2020-as évet, látványosan eltávolodnék attól a területtől, amelyen ez a brancs fészket rakott. Eszem ágában sincs ezt megtenni, hogy fölháborodott kommentek özönét zúdítsam magamra, ez ugyanis teljes egészében a politikusok kiváltsága.
Kitartok tehát amellett – bár ez egyáltalán nem hordozza az újdonság varázsát –, hogy a 2020-as esztendő varázslatosan szép volt. Mindez csakis és kizárólag a KARANTÉN nevű jelenségnek köszönhetjük, ami hála a magasságosnak, egészen korán, még az év elején ránk terítette a jóságát. Merem állítani, hogy ha ez nem következik be, most én is abban a globális közösségben leledzenék, amely az irodalom iránt érzett közöny kiteljesedése miatt jajveszékel a nap huszonnégy órájában.
Jött tehát a karantén, és az emberek hirtelen rádöbbentek, hogy a könyv, azon belül pedig az olvasás abszolúte nélkülözhetetlen. Beindultak a kampányok, a „maradj otthon és játssz a magadéval” mozgalom, meg hogy „olvass is, ne csak írj”, már ami a közösségi médiás posztokat illeti. Az emberek villámgyorsan megértették az új paradigma lényegét, és fakó kis orcájukat a könyvek meg az irodalom felé tájolták. A korai neolitikumtól egészen napjainkig nem jött létre annyi értékes írás, mint a vesztegzár termékeny hónapjaiban, és ez vérátömlesztést spriccelt ebbe az egyébként halódó műfajba.
Mi, a Nagy Hadronütköztető Irodalmi Részlegének komparatistái eleinte nem is akartunk hinni a szemünknek, hiszen az emberek csak úgy, spontán beküldözgették nekünk az írásaikat, hogy bombázzuk meg őket fickándozó neutronokkal, hátha van bennük antianyag. Természetesen nem volt, de ez minket nem érdekelt. A munkánk úgy szaporodott, mint a csicsóka a májusi eső után, így egyre több tévériporter keresett meg bennünket Skype-on, hogy kifaggasson az irodalomfizika mai helyzetéről, és ez szó szerint felvillanyozott bennünket. El is határoztuk, hogy bemegyünk a főnökhöz és fizetésemelést kérünk. A kollektíva engem jelölt ki parlamenternek, így fehér zászlóval a kezemben hosszú és kimerítő tárgyalást követően sikerült kieszközölnöm, hogy fizetésemelést ugyan nem kapunk, de a mérési eredményeket közzétehettük az üzemi lapunk apróhirdetés rovatában. Mindez azt bizonyította számomra, hogy az irodalom és az írás még a karanténos időkben is ragaszkodik ahhoz a tradícióhoz, hogy semmi köze ne legyen a pénzkereséshez.
A kollégáim ezt csalódásként élték meg, és mindenfélével fenyegettek, de szerencsére akkor már home office-ban dolgoztunk. Ma már ők is azt vallják, amit én: egy minden porcikájában csodálatos esztendő van mögöttünk, mert megértük az irodalom feltámadását, és teljes őszinteséggel hisszük, hogy az előttünk álló 2021-es év sem lesz másmilyen, csak még ilyenebb.
A Nagy Hadron Ütköztető Irodalmi Részlegének vendégprofeszora, az irodalomfizika avatott szakértője, több neves irodalomkinetikai szaklap állandó szerzője. Honlapunkon jobbára miniesszékkel és szakmai jegyzetekkel jelentkezik, több kevesebb rendszerességgel. A Bűvös Boltunkban található, és némi talentum ellenében bárki számára szabadon letölthető eMagazinok stabil szerzője, egyebek mellett a Hogyan írjunk című vicces oktatósorozat létrehozója.
Ez is csak próbakomment, teszteljük a rendszert.
Fergeteges a humora. Imádom.
Vélemény, hozzászólás? Kilépés a válaszból
Your email address will not be published.
A nevem, e-mail-címem, és weboldalcímem mentése a böngészőben a következő hozzászólásomhoz.
Talán ez is érdekli
Mit olvas a világ?
A jövő század tényregénye
A cornwall-i töltött táska
Elfogadom az adatvédelmi szabályzatot
© 2021 - MINDEN JOG FENNTARTVA ÉS MINDEN SZABÁLY BETARTVA.
Ez a honlap saját készítésű irodalmi anyagokat és multimédiás tartalmakat tesz közzé. Publikált anyagaink ebből adódóan eredetiek, tehát jogvédettek. Kereskedelmi célú felhasználásukhoz a szerkesztőség írásos beleegyezése szükséges.